bluuebunny/crossref_metadata_2025 huggingface dataset:
Δημιουργία γνώσης βάσει δεδομένων μεγάλης κλίμακας για την γνωσιακή διαχείριση τηλεπικοινωνιακών υποδομών
Authors: Μπαντούνα Αιμιλία
Published: September 2021

Η συνεχώς αυξανόμενη χρήση του Διαδικτύου και η βελτιστοποίηση των υπηρεσιών, υπό την έννοια της προσφοράς περισσότερων δυνατοτήτων στους χρήστες, έχει ώς αποτέλεσμα την αυξανόμενη ανάγκη ραδιοσυχνότητων, μίας περιορισμένης φυσικής πηγής, και των επεξεργαστικών δυνατοτήτων των δικτύων. Τα συστήματα γνωσιακής διαχείρισης έχουν την ικανότητα να βελτιώνουν την κατανομή και την χρησιμοποίηση των πόρων ενώ παράλληλα διατηρούν, αν όχι βελτιώνουν, την ποιότητα των υπηρεσιών (QoS) και την ποιότικα της εμπειρίας των χρηστών. Παράλληλα, η μεγάλη διαθεσιμότητα της αδόμητης πληροφορίας από διαφορετικές πηγές παρέχει την δυνατότητα της δημιουργίας γνωσης αλλά η μεγάλη ταχύτητα με την οποία η πληροφορία αυτή αλλάζει απαιτεί τέτοια τεχνολογία που να μπορεί να επεξεργάζεται μεγάλο όγκο δεδομένων σε μικρά χρονικά διαστήματα. Τα δεδομένα που χαρακτηρίζοντια από μεγάλο όγκο, ποικιλομορφία και ταχύτητα είναι γνωστά ως Big Data. Οι μηχανισμοί δημιουργίας γνώσης αναφέρονται συχνά ώς η διέξοδος και στις 2 παραπάνω προκλήσεις των μελλοντικών δικτύων. Συγκεκριμένα, οι μηχανισμοί δημιουργίας γνώσης παράγουν δυναμικά την γνώση που περιλαμβάνει την πρότερη εμπειρία του δικτύου και μπορεί να καθοδηγήσει τις αποφάσεις του δικτύου. Συγκεκριμένα, παρακολουθούν την κατάσταση του δικτύου, συλλέγουν πληροφορίες από το περιβαλλον τους και σχετικά με την απόδοση των αποφάσεών τους και εκπαιδεύονται δυναμικά ώστε να επιλέγουν την καταλληλότερη των αποφάσεων δεδομένης της κατάστασης του δικτύου.Κατά την διαδικασία λήψης αποφάσεων για το δίκτυο, οι κανόνες και η πολιτική διαχείρισης του δικτύου συνυπολογίζονται. Προς αυτήν την κατεύθυνση, η εν λόγω διατριβή μελετά, σχεδιάζει, προτείνει και αξιολογεί μηχανισμούς δημιουργίας γνώσης που μπορούν να αξιοποιήσουν δεδομένα μεγάλης κλίμακας και να βελτιώσει τις διαδικασίες λήψης αποφάσεων των συστημάτων γνωσιακής διαχείρισης.
Ο ιατρικός τουρισμός στην Ελλάδα
Authors: Σαραντόπουλος Ιωάννης
Published: September 2021

ΕΙΣΑΓΩΓΗ: Ο ιατρικός τουρισμός αποτελεί ένα προσοδοφόρο πεδίο ανάπτυξης και οικονομικής ευημερίας που εξελίσσεται ταχέως και συνεχώς σε παγκόσμιο επίπεδο. Η Ελλάδα πλεονεκτεί στην ανάπτυξη αυτού του πεδίου λόγω του κλίματος και των καλών ιατρικών και ξενοδοχειακών υπηρεσιών που προσφέρει.ΣΚΟΠΟΣ: Η καταγραφή των αντιλήψεων των εμπλεκόμενων ατόμων στην τουριστική βιομηχανία σχετικά με τον ιατρικό τουρισμό, ως προς τις σύγχρονες διαστάσεις, τη δυναμική και τις προοπτικές αυτού στην Ελλάδα.ΥΛΙΚΟ ΚΑΙ ΜΕΘΟΔΟΣ: Για την μέτρηση των αντιλήψεων δομήθηκε ένα ερωτηματολόγιο με ερωτήσεις για τον ιατρικό τουρισμό στην Ελλάδα. Συνολικά 192 ερωτηματολόγια συμπληρώθηκαν από στελέχη ξενοδοχείων με 5 αστέρια. Η χρονική περίοδος διεξαγωγής της έρευνας ήταν από τον Ιανουάριο έως και τον Δεκέμβριο 2012. Το ποσοστό ανταπόκρισης ήταν 53%. Η συλλογή των στοιχείων πραγματοποιήθηκε ερωτηματολόγια προερχόταν από την Αττική και το 14,6% από τα Δωδεκάνησα. Το 79,2% του δείγματος ήταν άνδρες, 39,6% ανήκαν στην ηλικιακή ομάδα 46-55 ετών, το 54,7% είχε πανεπιστημιακή εκπαίδευση και το 61,8% κατείχε θέση προϊστάμενου ή διευθυντή. Το 91,1% των ξενοδοχειακών μονάδων του δείγματος είχε ως κύριο αντικείμενο τουριστικών υπηρεσιών τον γενικό τουρισμό. Το 90,2% του δείγματος υποστηρίζει ότι ο ιατρικός τουρισμός θα μπορούσε να συμβάλει θετικά στην οικονομική ανάπτυξη της περιοχής και της χώρας (97,2%). Το 77,6% θεωρεί ότι οι υποδομές της τοπικής αγοράς μπορεί να υποστηρίξει τον ιατρικό τουρισμό. Το 49% δήλωσε ότι δεν παρέχεται χρηματοδότηση για το εν λόγω πεδίο από την πολιτεία. Το 81% επιθυμεί να επενδύσει στο εν λόγω πεδίο. Το 57,3% θεωρεί ότι συμμετέχουν πολύ οι ελληνικές επιχειρήσεις σε εθνικές και διεθνείς διοργανώσεις. Ωστόσο, μόνο το 12% είναι πολύ ικανοποιημένο από την επισκεψιμότητα των χρηστών του ιατρικού τουρισμού. Η περιφέρεια που βρίσκεται το ξενοδοχείου και τα κοινωνικο - δημογραφικά χαρακτηριστικά των στελεχών επηρεάζουν σημαντικά τις αντιλήψεις τους για τον ιατρικό τουρισμό. Στατιστικά σημαντικές συσχετίσεις βρέθηκαν μεταξύ των ερωτήσεων σύμφωνα με τις αντιλήψεις του δείγματος για τον ιατρικό τουρισμό. Τέλος, η δυνατότητα της τοπικής αγοράς να υποστηρίξει τον ιατρικό τουρισμό, αυξάνει την επιθυμία για επενδύσεις (OR=3.10). Οι επιχειρήσεις που επιθυμούν να επενδύσουν στον κλάδο, και αυτές που είναι ικανοποιημένες από την επισκεψιμότητα των χρηστών ιατρικού τουρισμού συμμετέχουν ενεργά σε Εθνικές ή Διεθνής Διοργανώσεις (OR=27.55 και OR=15.04, αντίστοιχα).ΣΥΜΠΕΡΑΣΜΑΤΑ: Τα εμπλεκόμενα άτομα στην τουριστική βιομηχανία θεωρούν τον ιατρικό τουρισμό ως σημαντικό παράγοντα οικονομικής ανάπτυξης για την χώρα και τις τοπικές κοινωνίες. Οι επιχειρηματίες προσπαθούν να προβάλλουν τον ιατρικό τουρισμό μέσα από δράσεις ενημέρωσης και ευαισθητοποίησης των τουριστών, συμμετέχουν σε εθνικές και διεθνείς οργανώσεις και κυρίως είναι πρόθυμοι να επενδύσουν στο χώρο αυτόν. Ωστόσο, θεωρούν ότι η πολιτεία δεν έχει αναλάβει μέχρι σήμερα την ενίσχυση του εν λόγω πεδίου μέσω χρηματοδοτήσεων, συνεργασιών με άλλες χώρες και δράσεων προώθησης στο εξωτερικό, για την προσέλκυση τουριστών υγείας.
Ανατομική συσχέτιση του συμπαθητικού συστήματος στην αιτιοπαθογένεια της αλωπεκίας του τριχωτού της κεφαλής
Authors: Σιώρη Μαρία
Published: September 2021

Στην παρούσα έρευνα μελετήθηκε η σχέση της συμπαθητικής νεύρωσης και της αλωπεκίας. Το υλικό της μελέτης προήλθε από: α) νωπά ανθρώπινα πτώματα που χρησιμοποιούνται για την εκπαίδευση των Β'ετών φοιτητών της Ιατρικής Σχολής Αθηνών, β) από ανθρώπινα πτώματα του Εργαστηρίου της Ιατροδικαστικής της Ιατρικής Σχολής Αθήνας και γ) από ιδιώτες ιατρούς δερματολόγους. Μελετήθηκαν συνολικά 49 περιπτώσεις και συγκεκριμένα 20 ανθρώπινα πτώματα από το εργαστήριο Ανατομίας, 14 ανθρώπινα πτώματα από το Εργαστήριο της Ιατροδικαστικής στην Ιατρική Σχολή Αθηνών και 15 κλινικές περιπτώσεις ασθενών.Από τους ασθενείς ελήφθηκαν ιστοτεμαχίδια τα οποία τοποθετήθηκαν σε διάλυμα φορμόλης 10%. Τα ιστοτεμάχια μελετήθηκαν με την μέθοδο του άμεσου ανοσοφθορισμού. Επίσης χρησιμοποιήθηκε και η τεχνική του έμμεσου ανοσοφθορισμού με τη βοήθεια της αντι-ανοσοσφαιρίνης συνδεδεμένη με 5-φλουορεσκεϊνη, που αναδεικνύει τις συμπαθητικές απολήξεις.
The macroeconomic nature of aggregate accounting profitability
Authors: Αποστολίδη Μαρία
Published: September 2021

Η παρούσα διατριβή συμβάλλει στην πρόσφατη βιβλιογραφία που σκοπό της έχει να αποκαλύψει την μακροοικονομική πληροφορία των λογιστικών κερδών μιας οικονομίας. Η συγκεκριμένη βιβλιογραφία συνδυάζει την έρευνα πάνω στη μακροοικονομική πληροφορία των λογιστικών κερδών με την έρευνα πάνω στην πρόβλεψη των μελλοντικών μακροοικονομικών συνθηκών. Αναζητά την περαιτέρω κατανόηση της φύσης και της πληροφορίας των λογιστικών κερδών εξετάζοντας τη συμπεριφορά τους στο σύνολο της αγοράς. Η εργασία αυτή αποτελεί μέρος της παραπάνω εξελισσόμενης βιβλιογραφίας η οποία επιδιώκει την κατανόηση της σχέσης μεταξύ λογιστικής και μακροοικονομίας. […]
Ο ρόλος της επικοινωνίας μέσω διαδικτύου με τη χρήση υπολογιστή στη διαδικασία κοινωνικής αλληλεπίδρασης και ανάπτυξης διαπροσωπικών σχέσεων
Authors: Γιώτα Κυριακή
Published: September 2021

Η ραγδαία εξέλιξη της ψηφιακής τεχνολογίας και των τηλεπικοινωνιακών δικτύων έχει πλέον, στην αυγή του 21ου αιώνα, διεισδύσει σε κάθε πτυχή της ανθρώπινης δραστηριότητας, ενώ η άνοδος των Μέσων Κοινωνικής Δικτύωσης (Social Media) και η καθιέρωση τους ως νέα μέσα επικοινωνίας έχει επαναπροσδιορίσει τον τρόπο ζωής μας, με τόσο συνταρακτικό τρόπο, όπως η τηλεόραση και το τηλέφωνο. Στόχος της έρευνας ήταν η διερεύνηση της χρήσης των Ιστοσελίδων Κοινωνικής Δικτύωσης, όπως το Facebook, το MySpace και το Twitter, μέσα από ένα ευρύ πλέγμα ατομικών, διαπροσωπικών, ψυχολογικών και ψυχοπαθολογικών παραγόντων, οι οποίοι μεμονωμένα ή σε αλληλεπίδραση μεταξύ τους φαίνεται να συνδέουν τη χρήση των Ιστοσελίδων Κοινωνικής Δικτύωσης με την αναζήτηση υποστήριξης στο Διαδίκτυο. Συγκεκριμένα, μελετώνται ο ρόλος των χαρακτηριστικών προσωπικότητας (νευρωτισμός, εξωστρέφεια, δεκτικότητα στην εμπειρία, προσήνεια, ευσυνειδησία), των κινήτρων (διαπροσωπική ωφέλεια, ψυχαγωγία, διαφυγή, διαχείριση ελεύθερου χρόνου, διευκόλυνση), της προβληματικής χρήσης, της καταθλιπτικής συμπτωματολογίας, καθώς και της ποιότητας των διαπροσωπικών σχέσεων στην αναζήτηση κοινωνικής υποστήριξης στις διαδικτυακές αλληλεπιδράσεις. Πεντακόσιοι νεαροί ενήλικες 18-34 ετών που χρησιμοποιούσαν μια ή περισσότερες Ιστοσελίδες Κοινωνικής Δικτύωσης, συμμετείχαν στην παρούσα έρευνα σε εθελοντική βάση συμπληρώνοντας μια σειρά ψυχομετρικών εργαλείων. Συνοπτικά, τα ευρήματα της έρευνας έδειξαν ότι υψηλότερες βαθμολογίες στην προβληματική χρήση παρουσίαζαν οι κάτοικοι αγροτικών περιοχών σε σχέση με τους κατοίκους αστικών περιοχών, καθώς και οι φοιτητές σε σχέση με τους άνεργους και εργαζόμενους. Η καταθλιπτική συμπτωματολογία και η προβληματική χρήση αποτελούσαν ισχυρούς προβλεπτικούς παράγοντες της ποιότητας των διαδικτυακών σχέσεων σε Ιστοσελίδες Κοινωνικής Δικτύωσης. Αν και δεν υπήρχαν στατιστικά σημαντικές διαφορές μεταξύ ανδρών και γυναικών στην καταθλιπτική συμπτωματολογία, οι άντρες του δείγματος αναζητούσαν κοινωνική υποστήριξη στο Διαδίκτυο περισσότερο από τις γυναίκες. Επιπλέον, με τη χρήση της πολυμεταβλητής τεχνικής των Μοντέλων Δομικών Εξισώσεων, εξετάστηκαν ταυτόχρονα οι εξαρτημένες γραμμικές σχέσεις μεταξύ του νευρωτισμού, της κατάθλιψης και της προβληματικής χρήσης ως προς την αναζήτηση διαδικτυακής υποστήριξης. Τέλος, γίνεται συζήτηση των αποτελεσμάτων και αποτυπώνονται οι περιορισμοί. Επιπλέον, περιγράφεται η συμβολή και οι πρακτικές προεκτάσεις, καθώς και γίνονται προτάσεις για μελλοντικές έρευνες.
Στρατηγικές επιλογής προμηθευτών σε κατηγορίες κρίσιμων υλικών
Authors: Νίκου Χριστόδουλος
Published: September 2021

Αναμφισβήτητα, οι προμήθειες σε όλους τους τομείς της δημόσιας και ιδιωτικής ζωής επιτελούν σημαντικό ρόλο τόσο στην οικονομική τους διάσταση όσο και στην εν γένει απαίτηση επιτυχούς κατάληξής τους, προκειμένου να συνεχίζεται απρόσκοπτα η λειτουργία των εν λόγω τομέων. Η οικονομική διάσταση των προμηθειών έχει διττό χαρακτήρα, αφού αφενός μεν συνεισφέρει στην αρτιότερη υποστήριξη οποιασδήποτε εφοδιαστικής και λειτουργικής δραστηριότητας αφετέρου δε, συνιστά ευκαιρίες για μείωση κόστους. Η επιτυχής κατάληξη της λειτουργίας των προμηθειών εξαρτάται από ένα εκ των βασικότερων σταδίων κάθε προμηθευτικής διαδικασίας, την επιλογή προμηθευτών. Μια τεκμηριωμένη, αξιόπιστη και αποδοτική επιλογική διαδικασία θα αποβάλλει περιττά κόστη και θα ενισχύσει τη διαφάνεια.Οι δύο αυτές βασικές διατυπώσεις συνιστούν και το βασικό πλαίσιο μέσα στο οποίο υλοποιήθηκε αυτή η διατριβή. Καταβλήθηκε προσπάθεια όχι μόνο να μελετηθούν και να εφαρμοστούν καινοτόμες για το χώρο των δημόσιων αμυντικών προμηθειών επιστημονικές και συστηματικές θεωρίες και μεθοδολογίες λήψης αποφάσεων στη διαδικασία επιλογής προμηθευτή, αλλά και να εισαχθούν σχετικές στρατηγικές οι οποίες βασίζονται σε σύγχρονα εργαλεία κυρίως του ιδιωτικού τομέα που όμως, κατά κανόνα, δεν απαντώνται σε αυτό το χώρο. Δημιουργήθηκαν, επίσης, νέα εργαλεία υψηλού επίπεδου ρεαλισμού και χαμηλού κόστους, χρησιμοποιώντας την σύγχρονη Στατιστική και μεθόδους που μεταξύ άλλων, αντιμετωπίζουν την υποκειμενικότητα της ανθρώπινης κρίσης. Τέλος, αποδείχτηκε η σημαντική συνεισφορά της ομαδικότητας και της διατμηματικής συνεργασίας στις προμηθευτικές διαδικασίες, με έμφαση στη διαδικασία επιλογής προμηθευτή.
Μελέτη της οπτικής παραμετρικής ενίσχυσης και της εγκλείδωσης φάσης με έμφαση σε εφαρμογές υψίρρυθμων συστημάτων οπτικών επικοινωνιών
Authors: Φράγκος Μάρκος-Αλέξανδρος
Published: September 2021

Στην παρούσα διδακτορική διατριβή μελετώνται διεξοδικά, με τη βοήθεια προσομοιώσεων και πειραματικών μετρήσεων, οι ιδιότητες των διαδικασιών της ευαίσθητης στη φάση παραμετρικής ενίσχυσης και της εγκλείδωσης φάσης με έγχυση οπτικής ισχύος, με σκοπό τον σχεδιασμό ολοκληρωμένων οπτικών διατάξεων, οι οποίες θα προσφέρουν βελτίωση των επιδόσεων των σύμφωνων συστημάτων επικοινωνιών. Εκμεταλλευόμενοι την ιδιότητα της συμπίεσης του θορύβου φάσης που προσφέρει ο ευαίσθητος στη φάση παραμετρικός ενισχυτής προτείνεται και μελετάται ως προς τις επιδόσεις του, με τη βοήθεια προσομοιώσεων, ένας πρωτότυπος αναγεννητής 40 Gb/s RZ-DPSK σημάτων, βασισμένος στην τοπολογία μονής άντλησης, ο οποίος υιοθετεί μία ρεαλιστική τεχνική για την αμιγώς οπτική παραγωγή συμφασικού, ως προς το σήμα, συζυγούς κύματος, επιλύοντας έτσι το πρόβλημα της πρακτικής υλοποίησης τέτοιων διατάξεων. Λαμβάνοντας υπ’ όψιν τις ιδιότητες της συμπίεσης θορύβου πλάτους και της αναπαραγωγής των χαρακτηριστικών φάσης του εγχεόμενου πεδίου που προσδίδει η εγκλείδωση φάσης σε ένα ημιαγωγικό laser, προτείνεται η χρήση του τελευταίου ως μία εναλλακτική διάταξη για την αναγέννηση (D)PSK και (D)QPSK σημάτων. Από τις ιδιότητες αυτές προέκυψε και η εναλλακτική χρήση του εγκλειδωμένου ημιαγωγικού laser ως μία επιπρόσθετη βαθμίδα στον δέκτη DPSK/ASK σημάτων για τον καλύτερο διαχωρισμό των δύο διαφορετικών ροών πληροφορίας και τη βελτιστοποίηση των επιδόσεων του συγκεκριμένου συστήματος μετάδοσης.
Επίδραση της παραγωγικότητας των πόρων στον προγραμματισμό έργων πολιτικού μηχανικού
Authors: Πάνας Αντώνιος
Published: September 2021

Το αντικείµενο της διατριβής αφορά στη διερεύνηση της παραγωγικότητας για τον προγραµµατισµό των έργωνπολιτικού µηχανικού µε προσδιοριστικές και στοχαστικές µεθόδους. Οι τιµές της παραγωγικότητας προκύπτουνείτε από την προσωπική εµπειρία του κοστολόγου µηχανικού, είτε από εκτιµητικές µεθόδους της σχετικήςβιβλιογραφίας, είτε από το ιστορικό αρχείο µίας εταιρείας. Η προσαρµογή της θεωρητικής παραγωγικότητας(Qth) στις συνθήκες του έργου γίνεται µέσα από τη χρήση συντελεστών παραγωγικότητας και των αντίστοιχωνδιορθωτικών πολλαπλασιαστών τους µε σκοπό τον υπολογισµό της αναµενόµενης παραγωγικότητας (Qeff). Οιδιορθωτικοί πολλαπλασιαστές εκφράζουν την επιρροή των λειτουργικών συνθηκών (π.χ. µέθοδος εργασίας) ήάλλων µεταβλητών (π.χ. ρυθµός µάθησης εργασίας) στην παραγωγικότητα που επιτυγχάνεται επί τόπου τουέργου και ο ακριβής προσδιορισµός τους έχει απασχολήσει πολλές ερευνητικές προσπάθειες στο παρελθόν.Η διατριβή συµβάλλει στη θεωρία της Λειτουργικής Ανάλυσης µε προσδιοριστικές µεθόδους µέσω τηςσυγκριτικής αξιολόγησης δεκατεσσάρων (14) γνωστών µεθόδων εκτίµησης παραγωγικότητας, έτσι ώστε ναεκτιµηθεί η αξιοπιστία τους και το πεδίο εφαρµογής των αποτελεσµάτων τους. Ακόµη, διατυπώνεται η έννοιατων «συνθηκών βάσης αναφοράς» (ΣΒΑ) που επιτρέπει την στατιστικά έγκυρη «αποµόνωση» των συντελεστώνπαραγωγικότητας που δεν επηρεάζουν την ανάλυση, έτσι ώστε να είναι δυνατή η συγκριτική αξιολόγησηδιαφορετικών µεθόδων εκτίµησης της παραγωγικότητας. Επιπρόσθετα διατυπώνεται µεθοδολογία για την µέτρηση επί τόπου του έργου των διορθωτικών πολλαπλασιαστών της παραγωγικότητας ανεξάρτητα από τον τύπο των δραστηριοτήτων, το πλήθος των συντελεστών παραγωγικότητας και τη φύση των εργασιών.Η συµβολή της διατριβής όσον αφορά στη διερεύνηση της παραγωγικότητας µε στοχαστικές µεθόδους αφορά στη µελέτη και στην προσοµοίωση βασικών κοστολογικών και χρονικών παραµέτρων της διαδικασίαςκατασκευής κυψελωτών κιβωτίων από οπλισµένο σκυρόδεµα (caisson). Αναπτύχθηκε πρωτότυπο λογισµικό προσοµοίωσης (CaissonSim), ενώ αντίστοιχο πλαίσιο προσοµοίωσης δεν έχει παρουσιαστεί στην βιβλιογραφία µέχρι σήµερα. Ακόµη, διερευνήθηκε ο συντελεστής ανθρώπινου παράγοντα µέσω της εξέλιξης του φαινοµένουτης µάθησης για την κατασκευή κυψελωτών κιβωτίων από οπλισµένο σκυρόδεµα και εφαρµογή τηςπροσοµοίωσης για την εκτίµηση της αναµενόµενης παραγωγικότητας. Η συγκριτική αξιολόγηση τωναποτελεσµάτων έγινε µεταξύ της στατιστικής µεθόδου και της προσοµοίωσης. Είναι η πρώτη φορά που πραγµατοποιείται µία τέτοια ερευνητική προσπάθεια.Συµπερασµατικά, απώτερος σκοπός είναι η δηµιουργία ενός ενοποιηµένου συστήµατος εκτίµησης,παρακολούθησης και αποτίµησης της παραγωγικότητας µε τη χρήση όλων των διαθέσιµων τεχνικών ανάλυσης(προσδιοριστικές, στοχαστικές) και µε ενσωµάτωση των αλγορίθµων υπολογισµού των µεθόδωνπαραγωγικότητας, όπως αυτές διατυπώθηκαν στο πλαίσιο της διατριβής.
Εφαρμοσμένη γλωσσολογία στον τομέα της διδακτικής της νεοελληνικής γλώσσας
Authors: Λιάκου Μαρία
Published: September 2021

Η τυπική ανάπτυξη λόγου στην εφηβεία μπορεί να χαρακτηριστεί από μια εξελισσόμενη κατάκτηση διαφορετικών ειδών κειμένων. Στην παρούσα έρευνα υιοθετείται η διάκριση σε γραπτά αφηγηματικά και μη αφηγηματικά μονολογικά κείμενα, γιατί μ’ αυτόν τον τρόπο αποφεύγεται ο κατακερματισμός του λόγου σε κατηγορίες άσχετες μεταξύ τους χωρίς ξεκάθαρα όρια. Τα αφηγηματικά κείμενα εκφράζουν συγκεκριμένες, κυρίως παρελθοντικές εμπειρίες και δίνουν έμφαση στις ανθρώπινες ενέργειες και εμπειρίες. Τα μη αφηγηματικά κείμενα είναι πιο απαιτητικά, καθώς εστιάζουν σε ένα ευρύ πεδίο περιγραφής ή στην ανάπτυξη εννοιών, επιχειρημάτων και πληροφοριών χωρίς να στηρίζονται στην αφήγηση. Με βάση τα παραπάνω, σκοπός αυτής της μελέτης ήταν να συγκριθούν οι λεξιλογικές και συντακτικές ικανότητες εφήβων μαθητών σε σχέση με την ηλικία τους, ανάμεσα στα δύο είδη κειμένων αλλά και ανάμεσα στα δύο φύλα. Το δείγμα αποτελούνταν από δύο ομάδες εφήβων με μέσο όρο ηλικίας 14,5 και 16,6 αντίστοιχα. Δόθηκε στους μαθητές ένα κείμενο προς ανάγνωση με θέμα το ρατσισμό και τους ζητήθηκε να γράψουν πρώτα ένα μη αφηγηματικό και μετά ένα αφηγηματικό κείμενο. Συνολικά στην έρευνα αναλύθηκαν 600 γραπτά κείμενα, τα μισά αφηγηματικά και τα μισά μη αφηγηματικά. Τα αποτελέσματα της έρευνας σε γενικές γραμμές έδειξαν ότι η τυπική ανάπτυξη λόγου των εφήβων συμβαδίζει με την ηλικία τους. Σε κάποιες δοκιμασίες, όμως, οι μαθητές του Λυκείου βρέθηκαν σε χαμηλότερο επίπεδο ανάπτυξης από το αντίστοιχο των μαθητών του Γυμνασίου, οι οποίοι έθεσαν υψηλότερους στόχους. Ακόμη, από τη σύγκριση ανάμεσα σε αφηγηματικά και μη αφηγηματικά κείμενα, σημειώθηκε, σε κάποια κριτήρια, υψηλότερη γραπτή επίδοση στα μη αφηγηματικά κείμενα τόσο στους μικρότερους όσο και στους μεγαλύτερους εφήβους. Αποδείχθηκε έτσι ότι οι μαθητές, όταν καλούνται να κατασκευάσουν ένα πιο απαιτητικό κείμενο, πιθανώς καταβάλλουν μεγαλύτερη προσπάθεια για να το καταφέρουν. Συνεπώς, παρατηρήθηκε και μη αναμενόμενη γλωσσική εξέλιξη των παιδιών τόσο ηλικιακή όσο και ανάμεσα στα δύο είδη κειμένων. Επιπλέον, στα αποτελέσματα διαπιστώθηκαν διαφορές επίδοσης ανάμεσα στα δύο φύλα, με την τάση να υπερτερούν τα κορίτσια λόγω της πιο επίμονης και συστηματικής προσπάθειάς τους. Τέλος, αποδείχθηκε ότι η σύνθεση των λεξιλογικών και συντακτικών κριτηρίων που χρησιμοποιήθηκαν σ’ αυτή την έρευνα είναι τελικά ισχυροί δείκτες εσωτερικής συνεκτικότητας, καθώς εντοπίστηκαν ισχυρές συσχετίσεις.
Μελέτη στελεχών χρυσίζοντα σταφυλόκοκκου που απομονώνονται από λοιμώξεις ανθρώπων και από ζώα στην Ελλάδα
Authors: Σάρρου Στυλιανή
Published: September 2021

Ο Staphylococcus aureus είναι Gram θετικός κόκκος, καταλάση και πηκτάση θετικός. Αποτελεί το κύριο, μεταξύ των σταφυλοκόκκων, παθογόνο για τον άνθρωπο. Βρίσκεται στο περιβάλλον, δύναται να αποικίζει τον άνθρωπο και υπό τις κατάλληλες συνθήκες μπορεί να προκαλέσει πληθώρα λοιμώξεων. Η θεραπεία των λοιμώξεων αυτών αποτελεί πρόκληση για τον θεράποντα ιατρό, ιδιαίτερα μετά την ανάδυση στελεχών S. aureus με αντοχή σε ποικίλους αντιμικροβιακούς παράγοντες, με κυρίαρχο το μεθικιλλίνη ανθεκτικό S. aureus (MRSA). Πρόσφατα, στελέχη S. aureus απομονώθηκαν σε κτηνοτροφικό πληθυσμό, θέτοντας ερωτήματα σχετικά τα χαρακτηριστικά τους, την παθογονικότητά τους, την προέλευσή τους και την σχέση τους με τον άνθρωπο. Η αναγνώριση αυτών τα κατέταξε σε ένα συγκεκριμένο κλωνικό σύμπλεγμα, CC398, το οποίο μελετάται καθώς στελέχη του απομονώνονται από ζωικά αλλά και ανθρώπινα δείγματα.Στην παρούσα μελέτη εξετάσθηκαν στελέχη S. aureus που απομονώθηκαν στην περιοχή της Θεσσαλίας την τριετία 2012-2014, και τα οποία προήλθαν από δείγματα ασθενών και υγιών ατόμων και από φορεία ζώων της περιοχής. Πρώτο στάδιο της έρευνας αποτέλεσε η μελέτη των ποσοστών αντοχής των στελεχών που απομονώθηκαν από ανθρώπινα και ζωικά δείγματα στα διάφορα αντιμικροβιακά φάρμακα. Τα β-λακταμικά, η MLSB ομάδα αντιβιοτικών και η τετρακυκλίνη ήταν μεταξύ των αντιμικροβιακών παραγόντων που ελέγχθηκαν. Ακολούθησε η ανίχνευση των γονιδίων αντοχής για όλα τα στελέχη τα οποία φαινοτυπικά εμφάνισαν αντοχή στα ανάλογα αντιβιοτικά. Δεύτερο αντικείμενο της μελέτης ήταν η ανίχνευση, μεταξύ των στελεχών, του κλώνου CC398 ο οποίος έχει συσχετιστεί με την κτηνοτροφία. Τα χαρακτηριστικά των στελεχών αυτών διερευνήθηκαν με μοριακές μεθόδους και ομαδοποιήθηκαν βάσει γενετικών δεικτών στον ανθρώπινο ή ζωικό κλάδο. Τελευταίο κομμάτι της μελέτης αποτέλεσε ο χαρακτηρισμός του γενετικού περιβάλλοντος του γονιδίου αντοχής lnu(B) που προσδίδει αντοχή στις λινκοσαμίδες σε στέλεχος S. aureus ST398 που απομονώθηκε από λοίμωξη ανθρώπου και ανήκε στο ζωικό κλάδο.Το ποσοστό των μεθικιλλίνη ανθεκτικών S. aureus της μελέτης ανήλθε στο 38,5% και αφορούσε ανθρώπινα δείγματα. Επιπλέον, ο έλεγχος ευαισθησίας στους υπόλοιπους αντιμικροβιακούς παράγοντες έδωσε ποσοστό αντοχής για τις μακρολίδες, τις λινκοσαμίδες και την τετρακυκλίνη 37,5%, 32% και 26%, αντίστοιχα. Ο κλώνος CC398 ανιχνεύθηκε σε ποσοστό 1,7% στα στελέχη της μελέτης μας. Τα στελέχη αυτά ελέγχθηκαν με μοριακές τεχνικές και μέσω συγκεκριμένων δεικτών ταξινομήθηκαν και στον ανθρώπινο και στο ζωικό κλάδο. Τέλος, η μελέτη για το χαρακτηρισμό του γενετικού περιβάλλοντος του γονιδίου lnu(B) οδήγησε στο συμπέρασμα ότι πρόκειται για μία νέα γενετική δομή η οποία είχε μεταφερθεί με αλληλουχίες εισδοχής στο χρωμόσωμα του στελέχους μετά από ομόλογο ανασυνδυασμό των γονιδίων σε στελέχη E. faecium και S. suis.Ο S. aureus είναι ένας μικροοργανισμός ο οποίος παρουσιάζει εξαιρετική προσαρμοστική ικανότητα στα πλαίσια της επιβίωσης του και της διασποράς του, γεγονός που εξηγεί την αναγκαιότητα συνεχούς επιδημιολογικής επιτήρησης.
Κέντρα προσωρινής διαμονής αιτούντων άσυλο αλλοδαπών
Authors: Μαρμάνη Φωτεινή
Published: September 2021

Οι διαδρομές των ανδρών και των γυναικών, που ανήκαν σε μετακινούμενους πληθυσμούς ήταν διαφορετικές, διέφεραν οι χώρες αποστολής, διαφορετικοί ήταν οι λόγοι της μετανάστευσης και άλλες οι σχέσεις με τις χώρες αποστολής. Διαφοροποιούνταν οι συνθήκες ζωής και εργασίας, καθώς και οι όροι κοινωνικής ένταξης ανάλογα με το φύλο τους. Οι έμφυλες σχέσεις και διαφορετικές ανάγκες μέσα σε ένα πλαίσιο υποδοχής με αρκετά περιθώρια βελτίωσης αποτελεί ένα ουσιώδες θέμα προς διερεύνηση με αναμενόμενο αποτέλεσμα αυτής της έρευνας τις τεκμηριωμένες προτάσεις για αλλαγές στην πολιτική για τους αιτούντες άσυλο και τα μέτρα, που θα πρέπει να ληφθούν, ώστε να ικανοποιούνται οι ειδικότερες ανάγκες των γυναικών. Η παρούσα διατριβή αποτελείται από τρία μέρη: το θεωρητικό μέρος, την εμπειρική διερεύνηση και τα γενικά συμπεράσματα-προτάσεις. Το θεωρητικό μέρος αποτελείται από τρία κεφάλαια, η εμπειρική διερεύνηση από πέντε και, τέλος, το τρίτο μέρος, που περιλαμβάνει δύο κεφάλαια, το μεν πρώτο αναφέρεται στα γενικά συμπεράσματα και το δεύτερο στις προτάσεις. Στο θεωρητικό μέρος επιχειρείται να διερευνηθεί το πλαίσιο και οι λειτουργίες του πολιτικού ασύλου με βάση τις διεθνείς συμβάσεις και την ελληνική έννομη τάξη, ταυτόχρονα με την παρουσίαση και ανάλυση των, ανοικτού και κλειστού τύπου, κέντρων στην Ευρώπη με έμφαση στην Ελλάδα. Επιπλέον, γίνεται αναφορά σε θεωρητικές προσεγγίσεις, που μας βοηθούν να διαμορφώσουμε μια ολοκληρωμένη αντίληψη σχετικά με την έμφυλη διάσταση στη διερεύνηση των αναγκών. Το εμπειρικό μέρος δύναται να συμβάλλει: α) σε μια πρώτη απεικόνιση της διάστασης του φύλου στον χώρο των προσφύγων, β) στο εντοπισμό των αναγκών του πληθυσμού των γυναικών προσφύγων και στην επισήμανση των προβλημάτων που αντιμετωπίζουν, γ) στην εκτίμηση των παρεχόμενων υπηρεσιών και δομών υποστήριξης των προσφύγων και δ) στην αξιοποίηση των αποτελεσμάτων και των πορισμάτων για το σχεδιασμό πολιτικών. […]
Αποδοτικός διαμοιρασμός πόρων εισόδου / εξόδου σε περιβάλλοντα εικονικών μηχανών
Authors: Νάνος Αναστάσιος
Published: September 2021

Οι υποδομές cloud computing προσφέρουν μεγάλη υπολογιστική ισχύ και φιλοξενούν ένα ευρύ φάσμα εφαρμογών που κυμαίνονται από υπηρεσιοστρεφείς εφαρμογές μέχρι επιστημονικές προσομοιώσεις υψηλών απαιτήσεων. Οι εφαρμογές υψηλών απαιτήσεων (HPC applications) συνήθως εκτελούνται κατανεμημένα, σε μεγάλο αριθμό κόμβων, με αποτέλεσμα η επικοινωνία μεταξύ των κόμβων να παίζει σημαντικό ρόλο στη συνολική επίδοση. Η εκτέλεσή τους σε εικονικά περιβάλλοντα προϋποθέτει την απαλοιφή των ενδιάμεσων επιπέδων του virtualization που προσδίδουν σημαντική επιβάρυνση τόσο στη ρυθμαπόδοση της επικοινωνίας όσο και στο χαμηλό χρόνο απόκρισης κατά την ανταλλαγή μηνυμάτων μεταξύ των κόμβων. Ταυτόχρονα, πρέπει να διατηρούνται τα πλεονεκτήματα του εικονικού περιβάλλοντος, όπως η ευελιξία στην εκτέλεση, το απομονωμένο περιβάλλον καθώς και η ευκολία στη διαχείριση των υποδομών. Οι σύγχρονες μέθοδοι για Είσοδο / Έξοδο σε εικονικά περιβάλλοντα είτε παρουσιάζουν μειωμένη επίδοση στην επικοινωνία, είτε απαιτούν εξειδικευμένο υλικό που πολυπλοκοποιεί τις υποδομές και μειώνει σημαντικά την ευελιξία στη διαχείρισή τους.Στην παρούσα εργασία παρουσιάζεται μια εκτενής μελέτη των μεθόδων Ε/Ε σε εικονικά περιβάλλοντα με έμφαση στη δικτυακή επικοινωνία. Αρχικά περιγράφουμε τις βασικές αρχές των σύγχρονων δικτύων διασύνδεσης υψηλής επίδοσης. Στη συνέχεια αναλύουμε τα επίπεδα του λειτουργικού συστήματος που λαμβάνουν μέρος στην ανταλλαγή μηνυμάτων και περιγράφουμε με λεπτομέρεια τις επιλογές για Ε/Ε σε πλατφόρμες virtualization. Με βάση τη σχετική βιβλιογραφία, που προτείνει κυρίως λύσεις λογισμικού, σχεδιάζουμε και υλοποιούμε το Xen2MX: ένα δίκτυο διασύνδεσης σχεδιασμένο να παρέχει επικοινωνία υψηλής επίδοσης σε εικονικά περιβάλλοντα. Το Xen2MX είναι πλήρως συμβατό με το Myrinet/MX, χωρίς να απαιτεί την ύπαρξη εξειδικευμένων προσαρμογέων δικτύου. Συνδυάζει τα χαρακτηριστικά διαμοιρασμού μνήμης της πλατφόρμας virtualization Xen, με τεχνικές επικοινωνίας μηδενικών αντιγράφων (zero-copy) για να παρέχει στις εικονικές μηχανές απευθείας πρόσβαση στο δίκτυο με το χαμηλότερο δυνατό χρόνο απόκρισης
Εφαρμογή και αξιολόγηση συστημάτων διαχείρισης ασφάλειας τροφίμων και διαχείρισης ολικής ποιότητας σε μονάδες υγείας
Authors: Μέντζιου Ειρήνη
Published: September 2021

Σκοπός της διατριβής είναι η εφαρμογή των συστημάτων διαχείρισης ασφάλειας τροφίμων καιη αξιολόγηση τους καθώς επίσης και μια γενικότερη αξιολόγηση των συστημάτων διαχείρισηςολικής ποιότητας στα ελληνικά νοσοκομεία. Πρόκειται για πολυκεντρική μελέτη εφαρμογήςκαι αξιολόγησης των συστημάτων διαχείρισης ασφάλειας τροφίμων στα νοσοκομεία τουΝομού Αττικής. Πέρα από την ανασκόπηση της βιβλιογραφίας, το ερευνητικό μέρος ξεκινάειαπό την μελέτη των συστημάτων διαχείρισης ασφάλειας τροφίμων σε νοσηλευτικά ιδρύματακαι εξειδικεύεται στη διαχείριση ειδικών διαιτολογικών κινδύνων για τους νοσηλευόμενουςνεφροπαθείς. Όσο αφορά τη διαχείριση ολικής ποιότητας επικεντρώνεται μόνο στηναξιολόγηση των υπηρεσιών σίτισης και όχι στην εφαρμογή, καθότι η διαχείριση ολικήςποιότητας δεν εφαρμόζεται σε ελληνικά δημόσια νοσοκομεία. Στο πλαίσιο αυτό γίνεταιαξιολόγηση των υπηρεσιών σίτισης από ασθενείς και προσωπικό του τμήματος διατροφής σεελληνικά δημόσια νοσοκομεία και σε κάποια αντίστοιχα γερμανικά. Επίσης, πάλι στα πλαίσιατης ολικής ποιότητας, γίνεται μια προσπάθεια αξιολόγησης του προσωπικού σίτισης τόσο ωςπρος τις ανάγκες εκπαίδευσης αλλά και τις θέσεις τους για τους κανόνες υγιεινής. Σε αυτά ταδύο πλαίσια έρευνας εντάσσεται η πρωτοτυπία και η πρακτική αξία της διδακτορικής μελέτηςαυτής. Η επεξεργασία των αποτελεσμάτων μας παρείχε ενδιαφέροντα αποτελέσματα για τηναξιολόγηση των τμημάτων διατροφής, τις ανάγκες επανεκπαίδευσης του προσωπικού καθώςκαι την βαθύτερη γνώση των διατροφικών αναγκών των ασθενών. Πάραυτα, παράγοντες,όπως η έλλειψη δέσμευσης από την διοίκηση, η έλλειψη προαπαιτούμενων προγραμμάτων, ηανεπαρκής εκπαίδευση, η λανθασμένη εκτίμηση εργασίας, η μη τήρηση αρχείων πουσυνδέονται με θέματα υγιεινής και ασφάλειας των τροφίμων, η προτεραιότητα στις ιατρικέςπράξεις και τέλος η έλλειψη αποτελεσματικής αξιολόγησης των προμηθευτών, επιτάσσουντην ανάγκη για εφαρμογή ενός συστήματος διαχείρισης ασφαλών τροφίμων για τους ασθενείς.
The use of refined asymptotic methods to correct the size of t and F tests in systems of econometric equations
Authors: Κακαράντζα Ευδοξία
Published: September 2021

Τα φαινομενικά ασυσχέτιστα συστήματα οικονομετρικών εξισώσεων αποτελούνται από σύνολα συστημάτων ταυτόχρονων εξισώσεων των οποίων οι διαταρακτικοί όροι συσχετίζονται στην ίδια χρονική στιγμή αλλά όχι σε διαφορετικές χρονικές στιγμές.Διορθώσεις του μεγέθους των t και F ελέγχων σε δείγματα πεπερασμένου μεγέθους αναπτύσσονται τόσο για τα φαινομενικά ασυσχέτιστα συστήματα οικονομετρικών εξισώσεων όσο και για τα συστήματα ταυτόχρονων εξισώσεων.Οι διορθώσεις βασίζονται στους προσαρμοσμένους για τους βαθμούς ελευθερίας ασυμπτωτικούς ελέγχους, στις Edgeworth διορθώσεις των κριτικών τιμών και στα Cornish-Fisher διορθωμένα στατιστικά.Οι Edgeworth διορθώσεις μπορούν να πάρουν αρνητικές πιθανότητες στις ουρές της κατανομής, γι' αυτό η θεωρία προτείνει τη χρήση των Cornish-Fisher διορθωμένων στατιστικών που είναι καλά ορισμένες τυχαίες μεταβλητές.Monte Carlo προσομοιώσεις διενεργούνται προκειμένου να αξιολογηθεί η σχετική απόδοση των προτεινόμενων μεθόδων διόρθωσης, δεδομένου ότι όλες οι παραπάνω μέθοδοι διόρθωσης έχουν ένα σφάλμα της ίδιας τάξης μεγέθους.
Η ανάπτυξη του ουσιαστικού ποινικού δικαίου στο πλαίσιο της Ευρωπαϊκής Ένωσης
Authors: Γιαννακούλα Αθηνά
Published: September 2021

Η παρούσα διατριβή έχει ως αντικείμενο την ανάπτυξη του ουσιαστικού ποινικού δικαίου στην Ευρωπαϊκή Ένωση και ειδικότερα την προσέγγιση των ορισμών των εγκλημάτων και των ποινών. Η διατριβή χωρίζεται σε τρία μέρη. Στο πρώτο εξετάζονται οι διατάξεις των Συνθηκών που διέπουν την προσέγγιση των ορισμών των εγκλημάτων και των ποινών από τη θεμελίωση της συγκεκριμένης αρμοδιότητας με τη Συνθήκη του Άμστερνταμ μέχρι και τη μορφή που της έχει πλέον δώσει η Συνθήκη της Λισσαβώνας. Στο δεύτερο μέρος της διατριβής μελετάται το παράγωγο δίκαιο της Ένωσης για την προσέγγιση των ορισμών των εγκλημάτων και των ποινών. Ως προς τη συγκεκριμένη μελέτη επιλέχθηκε να εξεταστεί συγκριτικά το σύνολο των νομοθετικών πράξεων που έχουν θεσπιστεί για την προώθηση της πιο πάνω μορφής προσέγγισης, με στόχο να διαπιστωθούν οι τακτικές του ενωσιακού νομοθέτη και η μεθοδολογία της προσέγγισης. Ειδικότερα, αντικείμενο μελέτης αποτελούν δεκαεπτά νομοθετικές πράξεις (αποφάσεις-πλαίσιο και κοινοτικές οδηγίες που είχαν υιοθετηθεί με βάση το προϊσχύσαν καθεστώς και δεν έχουν καταργηθεί προς το παρόν, και ενωσιακές οδηγίες). Αρχικά εξετάζονται οι ελάχιστοι κανόνες της Ένωσης για τους ορισμούς των εγκλημάτων, από την άποψη των βασικών μεθόδων διαμόρφωσής τους, των χαρακτηριστικών τρόπων διατύπωσής τους και της συμβατότητάς τους με τις θεμελιώδεις αρχές του ενωσιακού δικαίου και του ουσιαστικού ποινικού δικαίου. Στην ενότητα αυτή περιλαμβάνεται πρόταση αναφορικά με ένα ενιαίο εργαλείο καθοδήγησης των εργασιών των ενωσιακών νομοθετικών οργάνων κατά τη θέσπιση των σχετικών νομοθετικών πράξεων. Στη συνέχεια, συστηματοποιούνται και αναλύονται όλα τα είδη των ποινικών κυρώσεων στα οποία παρεμβαίνει η Ένωση, ως προς τα οποία εξετάζεται η σημασία και οι συνέπειες των ενωσιακών επιλογών ιδίως για την αρχή της αναλογικότητας, τόσο σε αμιγώς ενωσιακό όσο και σε εθνικό επίπεδο. Στο τρίτο μέρος της διατριβής διατυπώνονται προτάσεις για την ενίσχυση των εγγυήσεων για την τήρηση των δικαιοκρατικών αρχών κατά τη θέσπιση των ελάχιστων κανόνων, οι οποίες αναπτύσσονται γύρω από τρεις άξονες: τη σαφέστερη οριοθέτηση της ενωσιακής αρμοδιότητας de lege lata και de lege ferenda, τις δυνατότητες ενίσχυσης της εγγυητικής λειτουργίας των ελάχιστων κανόνων για τους ορισμούς των εγκλημάτων, το λεπτομερή προσδιορισμό της διαδικασίας προσέγγισης των στερητικών της ελευθερίας ποινών.
Socio-economic and lifestyle determinants of childhood obesity in Greece
Authors: Παπουτσή Γεωργία
Published: September 2021

Σκοπός της διατριβής είναι να διερευνήσει κατά πόσο ένα κομμάτι του μίγματος μάρκετινγκ, η τιμολόγηση, μπορεί να τροποποιήσει την αγοραστική συμπεριφορά μιας οικογένειας. Συγκεκριμένα, εξετάζεται εάν οι πολιτικές τιμολόγησης τροφίμων σε συνδυασμό με άλλες εξωτερικές επιδράσεις μπορούν να αποτελέσουν κίνητρο για τη διαμόρφωση ενός καταναλωτικού προτύπου υγιεινής διατροφής στα μέλη της οικογένειας. Η διερεύνηση των καταναλωτικών προτιμήσεων έγινε με την μέθοδο του οικονομικού πειράματος επιλογής σε συνθήκες πραγματικού κόστους.
Μεταβολές δεικτών οξειδωτικού στρες, φλεγμονής και αγγειογέννεσης κατά τη διάρκεια ενός ετήσιου προπονητικού κύκλου αθλητριών υδατοσφαίρισης υψηλού επιπέδου
Authors: Βαραμέντη Ευδοκία
Published: September 2021

Οι αθλητές/τριες υψηλού επιπέδου στην υδατοσφαίριση προκειμένου να ανταποκριθούν ένα βαρύ πρόγραμμα προπόνησης και αγώνωνπου διαρκεί σχεδόν όλο το χρόνο. Ειδικότερα στην Ελλάδα που η γυναικεία υδατοσφαίριση την τελευταία δεκαετία παρουσιάζει μεγάλη ανάπτυξη (2η θέση Ο.Α Αθήνα 2004, 1η θέση Παγκόσμιο Πρωτάθλημα, Κίνα, 2011) οι αθλήτριες προπονούνται και συμμετέχουν διαρκώς σε αγωνιστικές υποχρεώσεις (τόσο σε σωματειακό όσο και σε επίπεδο εθνικής ομάδας) με ελάχιστη ενδιάμεση αποκατάσταση και μεγάλη καταπόνηση. Σκοπός αυτής της εργασίας ήταν η καταγραφή της καταπόνησης μέσω της παρακολούθησης της διακύμανσης συγκεκριμένων δεικτών οξειδωτικού στρες, φλεγμονής και αγγειογέννεσης σε αθλήτριες της πρωταθλήτριας ομάδας υδατοσφαίρισης της περιόδου 2008-2009, από τις οποίες οι περισσότερες αποτελούσαν και βασικά μέλη της ελληνικής εθνικής ομάδας. Σύμφωνα με το αγωνιστικό πρόγραμμα της χρονιάς, δείγματα αίματος συλλέχθηκαν κατά την έναρξη της περιόδου (preseason), το Σεπτέμβριο (φάση Τ1), κατά την έναρξη του πρωταθλήματος, τον Νοέμβριο (φάση Τ2), κατά την έναρξη του δεύτερου γύρου του πρωταθλήματος, τον Φεβρουάριο (φάση Τ3) και κατά στα play-offs, τον Απρίλιο (φάση Τ4). Οι δείκτες που αξιολογήθηκαν ήταν: α) οξειδωτικού στρες και οξειδοαναγωγικής ικανότητας: GSH, GSSG, TBARS, PC, CAT, TAC, β) φλεγμονής: MCP-1, IL-10, αντιπονεκτίνη, γ) αγγειογένεσης: ενδογλίνη και δ) βιοχημικοί δείκτες όπως αιματολογικές παράμετροι (ερυθροκύτταρα, λευκοκύτταρα, αιμοσφαιρίνη, φεριτίνη κλπ), μεταβολίτες (γλυκόζη, ολική χοληστερόλη, χοληστερόλη LDL, χοληστερόλη HDL, ουρία, ουρικό οξύ, κρεατινίνη), ένζυμα (κρεατινική κινάση, αμινοτρανσφεράσες), ορμόνες (κορτιζόλη, τεστοστερόνη) και ανόργανα μικροστοιχεία (κάλιο, νάτριο, μαγνήσιο). Τα κύρια ευρήματα της μελέτης αυτής δείχνουν ότι ο βαθμός του οξειδωτικού στρες και οι φλεγμονώδεις αντιδράσεις μεταβάλλονται σε όλη τη χρονιά σε αθλήτριες υδατοσφαίρισης υψηλού επιπέδου. Η απάντηση του οξειδωτικού στρες ήταν αυξημένη, όσο ο όγκος της προπόνησης και η ένταση αυξάνονταν καθώς οι αθλήτριες μετέβαιναν από την περίοδο προετοιμασίας (preseason) προς τα play-offs. Αντίθετα, όταν οι αθλήτριες βρίσκονταν λίγο πριν τους αγώνες την εποχή των play-offs, όπου το φορμάρισμα και η μεγιστοποίηση της απόδοσης είναι οι κύριοι στόχοι, η φλεγμονώδης αντίδραση εμφανίστηκε μειωμένη. Επίσης, σημαντικές μεταβολές καταγράφηκαν στις διάφορες προπονητικές φάσεις σε ορισμένα αιματολογικά χαρακτηριστικά, ιχνοστοιχεία, μεταβολίτες και ορμόνες (φεριτίνη, T/C ratio, κρεατινίνη, ουρικό οξύ, ιχνοστοιχεία). Οι μεταβολές αυτές θα πρέπει να λαμβάνονται σοβαρά υπόψη από τους προπονητές στο σχεδιασμό της προπόνησης ώστε σε κάθε προπονητική περίοδο να επαναπροσδιορίζουν τα προγράμματα τους σύμφωνα με την βαθύτερη κατάσταση των αθλητριών με στόχο τη συντήρηση της υγείας τους και τη μεγιστοποίηση της απόδοσης τους.
Διαταραχές στον άξονα της αυξητικής ορμόνης σε ασθενείς της μονάδας εντατικής θεραπείας με σήψη
Authors: Παπαστάθη Χρυσούλα
Published: September 2021

Objective: To investigate the Growth Hormone (GH)/Insulin-like Growth Factor-I (IGF-I)axis and identify the factors that determine IGF-I levels in adult septic patients of variable severity,i.e., with sepsis, severe sepsis or septic shock, in the acute phase of disease.Design: Prospective study comparing septic patients treated in a general intensive care unitand healthy volunteers.Methods: In 107 consecutive septic patients (44 with sepsis, 13 with severe sepsis, and 50with septic shock), GH, IGF-I, Insulin-like Growth Factor Binding Protein-3 (IGFBP-3), insulin,cortisol, albumin, thyroid hormones, C-reactive protein and interleukin-6 serum levels weremeasured once within 48 hrs after onset of a septic episode. Twenty-nine healthy volunteers servedas controls.Results: IGF-I and IGFBP-3 levels were decreased in patients with sepsis and severe sepsis(versus controls), decreasing further in patients with septic shock (versus sepsis). IGF-I levels were positively related to IGFBP-3, albumin, triiodothyronine and thyroxine, and inversely related to cortisol, sepsis severity, C-reactive protein, interleukin-6 and age. In multiple regression analysis, IGF-I levels were independently related to IGFBP-3 and albumin (lower in patients with decreasedIGFBP-3 and albumin levels) (p<0.001 and p=0.01, respectively), and cortisol (lower in patientswith increased cortisol levels) (p=0.04). IGFBP-3 accounted for most of the variance explained bythe model (R2=0.519). GH levels were not related to IGF-I levels or mortality. IGF-I and IGFBP-3levels were associated with mortality.Conclusions: The GH/IGF-I axis is severely disrupted in septic patients. IGFBP-3 is themajor determinant of IGF-I levels, whereas albumin and cortisol are secondary determinants.
Κινητές εφαρμογές ενημέρωσης ταξιδιωτών για θέματα υγείας
Authors: Γάλλος Παρίσης
Published: September 2021

Δεδομένου ότι ο αριθμός των ταξιδιωτών συνεχώς αυξάνεται και ότι ανά πάσα στιγμή, σε οποιοδήποτε μέρος του πλανήτη, μπορεί να εμφανιστούν εξάρσεις επιδημιών, φυσικές καταστροφές, μεταναστεύσεις πληθυσμών και άλλες παρόμοιες καταστάσεις που μπορούν να θέσουν σε κίνδυνο την υγεία των ταξιδιωτών, θα πρέπει να υπάρχει η δυνατότητα έγκαιρης και έγκυρης ενημέρωσης όσων ταξιδεύουν. Από τη άλλη πλευρά, η εξέλιξη της τεχνολογίας προσφέρει τεχνολογικές λύσεις σε πολλούς τομείς της καθημερινότητας. Ειδικότερα, οι «έξυπνες» κινητές συσκευές χρησιμοποιούνται πλέον ευρέως παρέχοντας πολλές εφαρμογές για την βελτίωση της ποιότητας της ζωής του ανθρώπου. Ο σκοπός της παρούσας Διδακτορικής Διατριβής είναι η διερεύνηση της άποψης των ταξιδιωτών για τις εφαρμογές Κινητής Υγείας μέσω της αξιολόγησης μίας πιλοτικής εφαρμογής που λειτουργεί σε «έξυπνες» κινητές συσκευές και ενημερώνει τους ταξιδιώτες για θέματα υγείας. Επιπροσθέτως, στην παρούσα Διατριβή διερευνάται η αποτελεσματικότητα ενός προτεινόμενου θεωρητικού μοντέλου αξιολόγησης τεχνολογικών ιδεών για εφαρμογές που σχετίζονται με θέματα υγείας. Στην παρούσα Διδακτορική Διατριβή έγινε μία βιβλιογραφική ανασκόπηση για την καταγραφή της υπάρχουσας τεχνολογικής κατάστασης στον τομέα της Κινητής Υγείας των ταξιδιωτών. Επίσης, διεξήχθησαν δύο εμπειρικές μελέτες με στόχο την καταγραφή της άποψης των ταξιδιωτών για την παραπάνω τεχνολογία. Στην πρώτη μελέτη δομήθηκε και εφαρμόστηκε ένα νέο θεωρητικό μοντέλο διερεύνησης τεχνολογικών ιδεών. Το προτεινόμενο εργαλείο αξιολόγησης βρέθηκε να παρέχει θετικά αποτελέσματα σχετικά με τις απόψεις των ταξιδιωτών για τις κινητές εφαρμογές στον χώρο της υγείας. Επίσης, αναπτύχτηκε η πιλοτική εφαρμογή “SMART Travel Health” η οποία ενημερώνει αυτόματα τους ταξιδιώτες με βάση την γεωγραφική τους θέση για θέματα υγείας και λειτουργεί σε «έξυπνες» κινητές συσκευές. Η πιλοτική εφαρμογή, βασίστηκε στην θετική στάση των ταξιδιωτών για μία τέτοιου είδους τεχνολογία. Στην δεύτερη μελέτη, αξιολογήθηκε η πιλοτική εφαρμογή και βρέθηκε ότι οι χρήστες της αποδέχονται την συγκεκριμένη τεχνολογία και έχουν θετική άποψη για αυτή, ανεξάρτητα από τα προσωπικά χαρακτηριστικά τους. Η αποδοχή παρόμοιων τεχνολογιών από τους ταξιδιώτες επιβεβαιώνεται και από την διεθνή επιστημονική βιβλιογραφία. Η ανάλυση των δεδομένων και για τις δύο εμπειρικές μελέτες βασίστηκε στην στατιστική μέθοδο των Partial Least Squares Path Modeling (PLS–PM) – Μοντέλα Δομικών Εξισώσεων (SEM). Η επανεξέταση της λειτουργίας του προτεινόμενου θεωρητικού μοντέλου αξιολόγησης τεχνολογικής ιδέας, θα ήταν χρήσιμη στο μέλλον για τον έλεγχο της αξιοπιστίας της συγκεκριμένης μεθόδου. Ακόμα, μελλοντικές εργασίες σε αυτό το ερευνητικό πεδίο θα μπορούσαν να περιλαμβάνουν περαιτέρω αξιολόγηση της τεχνολογίας των κινητών εφαρμογών για θέματα υγείας που απευθύνονται σε ταξιδιώτες.
Forward - backward stochastic differential equations with random coefficients and applications to finance
Authors: Καρταλά Ξανθή-Ισιδώρα
Published: September 2021

Στο πρώτο μέρος αυτής της διατριβής μελετάμε προδρομικές και οπισθοδρομικές εκδοχές της τυχαίας εξίσωσης Burgers (ΤΕΒ) με στοχαστικούς συντελεστές. Αρχικά ο μετασχηματισμός Cole-Hopf ανάγει την προδρομική ΤΕΒ σε μια προδρομική τυχαία εξίσωση θερμότητας (ΤΕΘ) που μπορεί να αντιμετωπιστεί ως καθοριστική. Εν συνεχεία παρέχουμε μία σύνδεση μεταξύ της οπισθοδρομικής εξίσωσης Burgers και ενός συστήματος προδρομικών - οπισθοδρομικών στοχαστικών διαφορικών εξισώσεων (ΠΟΣΔΕ). Εκμεταλλευόμενοι αυτή την σύνδεση, εξάγουμε μια γενίκευση του μετασχηματισμού Cole-Hopf που συνδέει την οπισθοδρομική ΤΒΕ με την οπισθοδρομική ΤΕΘ και διερευνoύμε το εύρος της εφαρμογής του. Επίσης, παρέχονται στοχαστικές αναπαραστάσεις Feynman-Kac για τις λύσεις. Τέλος, κατασκευάζονται ακριβείς λύσεις και παρουσιάζονται εφαρμογές στο στοχαστικό έλεγχο και στα χρηματοοικονομικά μαθηματικά.Στο δεύτερο μέρος μελετάμε μια κατηγορία συστημάτων πλήρους πεπλεγμένων ΠΟΣΔΕ σε άπειρο ορίζοντα, τα οποία συναντώνται σε μια σειρά από μοντέλα μελλοντικών προσδοκιών συνεχούς χρόνου με τυχαίους συντελεστές. Υπό κανονικές συνθήκες Lipschitz και μονοτονίας, και μέσω της αρχής συστολής απεικόνισης, αποδεικνύουμε την ύπαρξη, τη μοναδικότητα, μια ιδιότητα σύγκρισης καθώς και την εξάρτηση από μια παράμετρο των προσαρμοσμένων λύσεων. Κάνοντας περαιτέρω τη σύνδεση με τις σχεδόν-γραμμικές οπισθοδρομικές στοχαστικές μερικές διαφορικές εξισώσεις (ΟΣΜΔΕ) άπειρου ορίζοντα, οδηγούμαστε στην έννοια των στάσιμων στοχαστικών λύσεων viscosity. Μία στοχαστική αρχή μεγίστου για το πρόβλημα βέλτιστου ελέγχου των εν λόγω ΠΟΣΔΕ παρέχεται επίσης ως εφαρμογή στο πλαίσιο αυτό.
Η θερμογραφία του στεφανιαίου κόλπου στην διατατική μυοκαρδιοπάθεια
Authors: Στουγιάννος Παύλος
Published: September 2021

Εισαγωγή: Σε προηγούμενες μελέτες έχει δειχθεί ότι σε ασθενείς με καρδιακή ανεπάρκεια υπάρχει αυξημένη παραγωγή θερμότητας από το μυοκάρδιο. Ένα σημαντικό ποσοστό της μυοκαρδιακής ενέργειας μετατρέπεται σε θερμότητα αντί σε μηχανική ενέργεια. Η μεταφορά ενός τμήματος της πλεονάζουσας θερμότητας μέσω της στεφανιαίας κυκλοφορίας μπορεί να οδηγήσει σε αύξηση της θερμοκρασίας του αίματος του Στεφανιαίου κόλπου (ΣΚ). Ένας άλλος παθοφυσιολογικός μηχανισμός, που δεν έχει μελετηθεί εκτενώς, στους ασθενείς με Διατατική Μυοκαρδιοπάθεια (ΔΜΚ), είναι η συστηματική ενεργοποίηση φλεγμονωδών μηχανισμών. Σε ασθενείς με ιδιοπαθή ΔΜΚ η φλεγμονώδης ενεργοποίηση μπορεί επίσης να οδηγήσει σε αυξημένη θερμοκρασία του αίματος στο ΣΚ. Η θερμογραφία του ΣΚ είναι μια καινούρια μέθοδος για την εκτίμηση της παραγωγής θερμότητας από το μυοκάρδιο της αριστερής κοιλίας.Σκοπός: Σκοπός της μελέτης ήταν να διερευνηθεί εάν η θερμοκρασία του αίματος του ΣΚ είναι αυξημένη σε ασθενείς με ιδιοπαθή ΔΜΚ σε σύγκριση με μια ομάδα ελέγχου και εάν η θερμοκρασία του αίματος του ΣΚ συσχετίζεται με το κλάσμα εξώθησης και την ενεργοποίηση συστηματικής φλεγμονής.Μέθοδος και αποτελέσματα: Μελετήσαμε 25 ασθενείς με ΔΜΚ και 22 υγιή άτομα. Οι μετρήσεις της θερμοκρασίας πραγματοποιήθηκαν με τη χρήση ενός νέου καθετήρα θερμογραφίας. Ως διαφορά θερμοκρασίας (ΔΤ) ορίστηκε η διαφορά θερμοκρασίας μεταξύ του αίματος του ΣΚ και του δεξιού κόλπου. Μετρήθηκαν επίσης τα επίπεδα της CRP στο περιφερικό αίμα. Η ΔΤ ήταν σημαντικά μεγαλύτερη στους ασθενείς με ΔΜΚ σε σχέση με την ομάδα ελέγχου (0.25±0.09 έναντι 0.14±0.07 °C, p <0.01). Η ΔΤ και το κλάσμα εξωθήσεως είχαν αντίστροφη συσχέτιση στους ασθενείς με ΔΜΚ (R =0.43). Χωρίσαμε τους ασθενείς με ΔΜΚ σε δυο ομάδες χρησιμοποιώντας μια διαχωριστική τιμή CRP ≤1 mg/dL. Η ΔΤ στους ασθενείς με υψηλή CRP ήταν μικρότερη (0.21±0.06 °C) σε σύγκριση με τους ασθενείς με χαμηλή CRP (0.30±0.08 °C, p =0.01).Συμπέρασμα: Σε ασθενείς με ιδιοπαθή ΔΜΚ παρατηρείται αυξημένη παραγωγή θερμότητας από το μυοκάρδιο, όπως αυτή εκτιμάται από τη θερμοκρασία του αίματος του στεφανιαίου κόλπου, χωρίς να υπάρχει καμία συσχέτιση με ενεργοποίηση συστηματικής φλεγμονής.
Η επίδραση του υποθυρεοειδισμού στην ορμονική ρύθμιση των μεταβολών του επιθηλίου του μαζικού αδένα σε πειραματικό μοντέλο
Authors: Περγιαλιώτης Βασίλειος
Published: September 2021

Στην παρούσα πειραματική μελέτη που πραγματοποιήθηκε σε 34 επίμυες δεν παρατηρήθηκαν πυρηνοκινησίες μεταξύ των δύο ομάδων. Ωστόσο παρατηρήθηκε ότι οι επίμυες της θυρεοειδεκτομηθείσας ομάδας εμφάνισαν σε σημαντικά μεγαλύτερο βαθμό τόσο ατροφία (p=0.015) όσο και ίνωση (p=0.022) σε σχέση με αυτούς της ομάδας ελέγχου, καταστάσεων οι οποίες φαίνεται να ενοχοποιούνται για τη μελλοντική ανάπτυξη καρκίνου του μαστού.Οι τιμές της οιστραδιόλης δέκα ημέρες μετά την επέμβαση δεν διέφεραν σε στατιστικά σημαντικό επίπεδο στα θυρεοειδεκτομηθέντα ζώα σε σχέση με τα ζώα της ομάδας ελέγχου (72.95 pg/ml για τα ζώα της ομάδας ελέγχου έναντι 78.70 pg/ml για τα θυρεοειδεκτομηθέντα ζώα p=0.592). Αντίθετα οι τιμές της θυλακιοτρόπου ορμόνης φάνηκε ότι ήταν σημαντικά χαμηλότερες από αυτές των ζώων της ομάδας ελέγχου (158.69 ng/ml για τα ζώα της ομάδας ελέγχου έναντι 118.97 ng/ml για τα θυρεοειδεκτομηθέντα ζώα p=0.014). Η εξήγηση ωστόσο της πτώσης των επιπέδων και των δύο ορμονών σε σχέση με τις τιμές τους στην αρχή του πειράματος παραμένει άγνωστη.Συμπερασματικά φαίνεται ότι ο θυρεοειδής αδένας σαφώς συμμετέχει στην ανάπυξη και διατήρηση της μορφολογίας του μαζικού αδένα. Η απουσία αυτού δε για ικανό χρονικό διάστημα φαίνεται να σχετίζεται με την εμφάνιση ατροφίας και ίνωσης ή σε ακόμα πιο προχωρημένα στάδια και με διάταση των λοβίων, οδηγώντας σε μία μορφολογική εμφάνιση που προσεγγίζει αυτή της εμμηνόπαυσης, ενώ δεν μπορεί να αποκλεισθεί η πιθανότητα της εμφάνισης προκαρκινικών αλλοιώσεων με επέκταση του υποθυρεοειδισμού σε μεγαλύτερο χρονικό διάστημα παρακολούθησης.
Αποικισμός πολυανθεκτικών στελεχών σε νοσοκομειακούς χώρους και ο ρόλος των εργαζομένων στην οριζόντια μετάδοσή τους
Authors: Τσελεμπόνης Αθανάσιος
Published: September 2021

Η παρούσα διατριβή είχε ως στόχο την καταγραφή του ολικού μικροβιακού φορτίου και την ταυτόχρονη μελέτη ευαισθησίας στις αντιμικροβιακές ουσίες των συχνότερων Gram αρνητικών και Gram θετικών μικροοργανισμών που απομονώνονται από το περιβάλλον του νοσοκομείου. Το υλικό της έρευνας αποτέλεσαν καλλιέργειες οι οποίες απομονώθηκαν από τα δείγματα του άψυχου (αέρας, επιφάνειες) και έμψυχου περιβάλλοντος (χέρια του ιατρικού και νοσηλευτικού προσωπικού), σε τέσσερις κλινικές του Πανεπιστημιακού Γενικού Νοσοκομείου Έβρου. Συνολικά, ελήφθησαν 402 δείγματα, 125 δείγματα από το έμψυχο περιβάλλον και 277 από το άψυχο περιβάλλον. Ο έλεγχος ευαισθησίας στις αντιμικροβιακές ουσίες υλοποιήθηκε με δύο μεθόδους: α) με τον αυτοματοποιημένο αναλυτή Vitek 2 (Biomerieux) για την εκτίμηση ελάχιστης ανασταλτικής συγκέντρωσης ΜΙC με τη χρήση ειδικών καρτών και β) με τη μέθοδο E-test. Η στατιστική ανάλυση των αποτελεσμάτων έγινε με τη βοήθεια του στατιστικού πακέτου IBM SPSS v. 17.0.Από το έμψυχο περιβάλλον απομονώθηκαν 94 στελέχη (75,2%), εκ των οποίων τα 37 χαρακτηρίστηκαν πολυανθεκτικά (39,4%). Το ποσοστό αυτό αντιστοιχεί στο 29,6% επί του συνόλου των δειγμάτων του έμψυχου περιβάλλοντος.Από το άψυχο περιβάλλον απομονώθηκαν 106 στελέχη (38,3%) εκ των οποίων τα 24, χαρακτηρίστηκαν πολυανθεκτικά, (22,6%). Το ποσοστό αυτό αντιστοιχεί στο 8,7% επί του συνόλου των δειγμάτων του άψυχου περιβάλλοντοςΗ γενετική ανάλυση των περιβαλλοντικών στελεχών οδήγησε στα εξής συμπεράσματα αναφορικά με τη μοριακή επιδημιολογία τους. Τα επιδημιολογικά στελέχη έχουν το ίδιο γενετικό αποτύπωμα, ενώ τα σποραδικά εμφανιζόμενα και τα μη σχετιζόμενα επιδημιολογικά στελέχη παρουσιάζουν σταθερά γενετική ετερογένεια.